Helle Faber

Helle Faber Søndergaard, også kendt som Helle Faber, (født 15. november 1966 i Herning) er en dansk filmproducer og indehaver af produktionsselskabet made in copenhagen.

Karriere 
Helle Faber er uddannet journalist på Danmarks Journalisthøjskole i 1991 og arbejdede efterfølgende på Danmarks Radio frem til 2003. Fra 1991-1996 arbejdede hun på ungdomsprogrammet P4 i P1 og efterfølgende på blandt andet DR Nyheder, før hun begyndte at producere dokumentarprogrammer.

I 2003 blev hun ansat som producent på Bastard Film og var på et tidspunkt også medejer af selskabet, inden det blev opkøbt af Monday Media Aps i 2009. Det var hos Bastard Film, at hendes karriere inden for filmproduktion blev grundlagt. I 2010 forlod hun Monday og etablerede sit eget produktionsselskab den 1. oktober 2010, hvor hun fungerer som producer og kreativ direktør.

Som producer står hun bag mere end 30 dokumentarfilm, hvoraf flere har høstet dansk og international anerkendelse på blandt andet Sundance Film Festival, IDFA, DOC NYC, Robert og Bodil.

Filmografi 
 2017 - En fremmed flytter ind - instuktør: Nicole N. Horanyi, drama-dokumentar
 2017 - Mon de kommer om natten/The Wait - instruktør: Emil Langballe, dokumentarfilm
 2016 - Dem vi var - instruktør: Sine Skibsholt, dokumentarfilm.
 2015 - Motley's Law - instruktør: Nicole N. Horanyi, dokumentarfilm, vinder af Grand Jury Prize Award ved NYC DOC 2015 og AWFJ - Alliance of Women Film Journalists' EDA Award for bedste dokumentarfilm instrueret af en kvinde ved IDFA 2015.
 2015 - Josefines bondegård - instruktør: Emil Langballe, dokumentarserie.
 2014 - Krigerne fra Nord/Warriors from the North - instruktører: Søren Steen Jespersen og Nasib Farah, dokumentarfilm, vinder af Best Mid-Lenght Documentary på Hot Docs 2015 og Students Award på One World IFF 2015.
 2014 - Et civiliseret land - instruktør: Nanna Frank Møller, dokumentarfilm.
 2013 - Født til at kæmpe/Light Fly, Fly High - instruktør: Beathe Hofseth og Susann Østigaard
 2012 - Lyssky chokolade - instruktør: Miki Mistrati
 2012 - Putins kys/Putin's Kiss - instruktør: Lise Birk Pedersen
 2009 - Næsten voksen - flere instruktør, dokumentarserie i syv afsnit
 2007 - Verden i Danmark - instruktør: Max Kestner, dokumentarfilm

Priser og nomineringer 
 2017: Robert for årets lange dokumentarfilm for Dem vi var
 2017: Billedbladets TVGuld for Dem vi var
 2017: Bedste dokumentar TVFestival for Dem vi var
 2015: Bedste middellange dokumentarfilm, Hotdocs for Warriors from the North
 2015: Student Award, One World FF for Warriors from the North
 2014: Student Award, One World FF for Putin's Kiss
 2013: Bodil for Putin's Kiss i kategorien Bedste dokumentarfilm
 2013: Students Jury Prize One World FF for Putin's Kiss
 2012: Bedste dokumentarfilm, Copenhagen TV Festival for Putin's Kiss
 2012: World Cinema Cinematographer Award ved Sundance FF for Putin's Kiss
 2012: Special Mentioning Nordic Panorama for Putin’s Kiss
 2009: Bedste dokumentarfilm, Copenhagen TV Festival for Little Miss Grown Up
 2009: Robert for årets korte dokumentarfilm for afsnittet "Lille voksen" fra serien Næsten voksen
 2008: Cinema for Peace, Berlin for Enemies of Happiness
 2008: Robert for årets korte dokumentarfilm for Verden i Danmark
 2008: Valgt til Input Johannesburg, 12 Drawings
 2007: World Cinema Prize, Sundance, USA for Enemies of Happiness, derudover 8 internationale priser
 2006: Silver Wolf, IDFA, Amsterdam, for Enemies of Happiness
 2004: Valgt til Input Barcelona Honour Killings'
 2001: Årets program for The Mission on Nørrebro''

Referencer

Eksterne henvisninger 
 

Filmfolk fra Danmark
Filmproducere fra Danmark